Asteazkena, 2020(e)ko urtarrila(r)en 29-(e)an 11:37etan\tBerriak\nIkasleekin solasean: Maite Caballero eta Maite Gurrutxaga\nKoldo Mitxelenako Aretoan, 2020ko urtarrilak 28\nSolasaldiaren helburua diseinu grafikoa, arte ederrak eta antzekoak ikasi asmo dituztenen, bide berdina urratu dutenen esperientzia azaltzea da. Honela, ikasketa berdinetan hasi eta gaur egun bi ibilbide desberdin dauzkaten artistak ezagutzeko parada sortu dugu.\nMaite Gurrutxagak eta Maite Caballerok Arte Ederrak ikasi zituzten, eta segidan Bartzelonako Escola De La Donnan ilustrazioa landu zuten. Hortik aurrera berriz, Maite Caballerok kontratupean eta beste zeregin batzuetan lan egin izan du, tarteka fanzineak eginez eta ilustrazioko proiektuak landuz. Eta Maite Gurrutxagak, aldiz, batik bat enkarguz, autonomo gisa landu du bere bidea.\nLan egiteko modu asko aztertu ditugu: erakusketak, albumak, aldizkariak, autoedizioak, maketazioak, impresioak, lapitzez zein ordenagailuz. Eta aldi berean, lan horiek burutzeko eta lan horiek dakartzaten albo-lanak ere kontuan hartzeko beharra azpimarratu dute bi artistek: sare sozialetan zer eta nola zabaldu, web orrian zer erakutsi, editoreekin nola harremandu, ogasunarekiko tramiteak, fakturak e.a.\nMaite Caballerok, esaterako, 2019an Irudikaren bidez lortu zuen egonaldiaren berri eman digu, baita bertan garatutako animazioa erakutsi ere. Eta Gurrutxagak, antzerkitik komikira eraman zuen Habiak proiektuaren berri zehatza eman digu, ixileko lan handia, gerora Euskadi Literatura saria eskuratu zuena.\nElkarrekin ere lan egin izan du bikote honek, esaterako, Tupust komikian. Proiektu hau nola sortu zen, zertarako, zein ibilbide urratu duen, eta jarraipena ere izango duela adierazi digute artistek.\nBeraien hainbat lan ere eskura izan ditugu, ikusi, irakurri zein ukitzeko moduan, eta gainera ikasleen kezkak eta zalantzak primeran erantzun dituzte, beti ere norberaren esperientzian oinarrituz.


Otegiren askatasuna eta presoen eskubideen errespetua exijitu dute\nArnaldo Otegi preso dagoen espetxearen atarian, bere eta Bateragune Auziko kondenatuen askatuasuna eskatu dute, baita euskal preso politiko guztien eskubideen errespetua ere.\nArnaldo Otegi ezker abertzaleko kidea eta Bateragune Auzian zigortutako Rafa Diez, Arkaitz Rodriguez, Miren Zabaleta eta Sonia Jacinto askatzea eskatzeko, elkarretaratzea egin dute gaur Logroñoko espetxe atarian hainbat lagunek.\n200 lagun inguru bildu dira eta Arnaldo askatu, politika askaru plataformako kideek Otegik 837 egun bahituta eramaten dituela salatu dute, 2009ko urrian, irtenbideak bultzatzeagatik atxilotua izan zenetik:\nPreso guztien giza eskubide guztiak errespetatzeko exijitu dute. Gaixo dauden presoak, zigorra edo zigorraren hiru laurdenak beteta dauzkatenak askatzea eta sakabanaketa politika indargabetuz euskal preso guztiak Euskal Herriratzea eskatu dute.\nBilkuran pertsona ezagun askok parte hartu dute eta Otegiri euren elkartasuna adierazi nahi izan diote. Besteak beste, Amaiurreko hainbat diputatuk, Rafa Larreinak, Maite Aristegik, Xabier Mikel Errekondok eta Iñaki Antiguedadek. Bestalde, ERCko diputatua, Joan Tardá, Gipuzkoako ahaldun nagusia, Martin Garitano, GARAko zuzendaria, Iñaki Soto, Donostiako alkate ohia, Ramon Labaien, Xabier Amuriza eta Joan Maia bertsolariak, Joan Mari Irigoien idazlea, Berriako zuzendaria, Martxelo Otamendi eta Athleticeko presidente ohia, Jose Maria Arrate ere bertan egon dira.\nBakea lortzeko Otegiren lana ezinbestekoa izan zela esan dute eta PSOEk atxilotu eta espetxeratu zuela gogoratu dute. PPko Gobernuak busti eta aske utzi behar duela adierazi dute.\nAlfonso Sastreren gutun bat ere irakurri dute bost hizkuntzatan (euskeraz, gazteleraz, ingelesez, frantsesez eta katalanez); amnistiarik gabe ez da izango bakerik dioen gutuna.\nInformazio gehiago:Eitb: Otegiren askatasuna eta presoen eskubideen errespetua exijitu dute


Armstrong “txapeldunaren” itzulera? – Tropela.eus bloga\nBidaltzailea:Inaxio Esnaola\t 2008-09-10 2009-03-13 49 iruzkin Armstrong “txapeldunaren” itzulera? sarreran\nLance Armstrong 2009an profesionaletara itzuliko omen da Astana taldearekin, atzo, Velo News webzineak argitaratu zuenaren arabera. Estatu Batuetako txirrindulari famatuak lasterketa jakinetan parte hartuko luke. Tartean, Frantziako Tourra. Baina baita Californiako Itzulia, Paris-Niza, Georgiako Itzulia eta Dauphinï¿½-Liberï¿½ ere. Velo News aldizkariak amerikarraren familiakoekin hitz egin ondoren sareratu zuen zurrumurrua.\nFrantziako Tourra zazpi bider irabazi ondoren, 2005ean maila profesionala uztea erabaki zuen Lance Armstrong estatu batuetako txirrindulariak. Ordutik, kirol mundua ez du inolaz ere baztertu eta korrika edo bizikleta gainean ikusi dugu izen handiko hainbat probetan. Orain, ordea, zurrumurruen arabera Armstrong ï¿½txapeldunaï¿½ handien artera itzuliko dela dirudi. Gogoratu, amerikarrak laster 37 urte beteko dituela.\nInformazio honen harira, erreakzio ugari eman dira tropelean. Velo News aldizkariak Astana taldea aipatu badu ere, Csc edo Rabobank taldeen izenak ere aipatu dira. Esaterako, albiste honen aurrean Johan Bruyneelek, lagun zaharra eta egun Astana taldeko zuzendariak, adierazi du oso zaila ikusten duela Armstrong amerikarraren itzulera eta zurrumurru bat baino besterik ez dela. Ziur ez dela adierazpenak egiten bakarra izango.\nBestalde, Velo News aldizkariak gaineratu zuen Vanity Fair izeneko aldizkariaren hilabete honetako zenbakiak argituko duela Armstrong mediatikoak bere etorkizuna.\nBidaltzailea:Inaxio Esnaola 2008-09-10 2009-03-13 Hemen argitaratua:TxirrindularitzaEtiketak: 2009, Armstrong, Astana, Bruyneel


Gipuzkoako Batzar Nagusiak - Haizea\nEskualde geografiko baten klima gehienbat bertan eragiten duten haizeen ondorioa da.\nGipuzkoan zehar mendebaldeko haize orokorrak dabiltza. Baina, alisioak ez bezala, modu nahiko erregularrean dabiltzanak, mendebaldeko haizeak meandro handiak deskribatzen dituzte eta hegoaldeko edo iparraldeko aire-korronteak, baita ekialdeko kontrakorronteak ere, denbora batez latitude horietan eragina izan dezakete.\nNeguan, zorrotada-korrontea, "jet stream" delakoa, latitude baxuetatik dabilenean, 20 eta 40 gradu bitartean, Gipuzkoak mendebaldeko zirkulazioaren eta depresioen eta beren fronte hodeitsuen eragina jasaten du. Udazkenean eta udaberrian, aire-fluxu horrek indarra galtzen du eta askoz ere uhinduagoa bihurtzen da eta eguraldia aldakorragoa bilakatzen da; aste batzuetan hegoaldeko korronte beroak dira nagusi eta jarraian iparraldeko haize heze eta freskoak nagusi diren beste batzuk datoz.\nUdan, mendebaldeko haizeen fluxu orokorra iparralderantz doa eta ahuldu egiten da. Orokorrean, Europako hegoalde osoan ipar-mendebalderantz hedatzen den Azoreetako antizikloiak eragindako baretasuna eta eguraldi ona dira nagusi.\nGipuzkoan ipar-mendebaldeko, iparraldeko eta hegoaldeko norabideko haizeak nagusitzen dira; gainerako norabideek bigarren mailako balioa dute eta ez dute 100eko 10a gainditzen. Iparraldeko eta ipar-mendebaldeko haizean udako seihilekoan dira nagusi, apiriletik irailera bitartean; neguko seihilekoan, urritik martxora bitartean, hegoaldeko haizean dira nagusi eta horien ondoren garrantzitsuenak iparraldeko eta ipar-mendebaldeko norabidea dutenak dira. Garai honetan garrantzitsuak dira mendebaldeko haizean, batez ere, azaroan eta abenduan. Ipar-mendebaldeko eta mendebaldeko haizeek hezetasuna ekartzen dute eta hotzak edo epelak izan daitezke; iparraldeko norabidea dutenak, berriz, oso hotzak dira. Neguko egoera hotzenak Mesetan kokatutako antizikloi-sektorearen nagusitasunak edo Erdialdeko Europan dagoen antizikloietik datozen haize hotzek eragiten dituzte.


Aldaketak zabor-bilketa zerbitzuan — Soraluzeko Udala\nAldaketak zabor-bilketa zerbitzuan\nDebabarreneko Mankomunitateak hainbat aldaketa egin ditu zabor-bilketa zerbitzuan, COVID-19 birusak eragindako alarma egoeraren ondorioak ahal den neurrian arintze aldera.\nCOVID-19 birusak eragindako egoerari ahalik eta erantzunik egokiena emateko helburuarekin presazko hainbat neurri hartu ditu Debabarreneko Mankomunitateak etxeetako zabor-bilketa zerbitzuari dagokionean.\nMankomunitateak zabor-bilketa zerbitzua ematen jarraituko du, eskualdeko udalerri eta hirietako bide publikoa segurtasun- eta higiene-baldintzetan mantentzeko helburuarekin, taberna eta establezimenduak itxi arren, zaborra etxeetan ekoizten jarraituko delako eta edukiontzien bilketa ezinbestekoa delako zaborra etxeetan pilatu ez dadin.\nMankomunitateak beharrezko neurriak hartu ditu, nolanahi ere den, zerbitzua emango duten langileen osasun baldintzak bermatzeko.\nOndorengo hauek dira COVID-19 birusaren eragina gutxitzeko mankomunitateak hartu dituen ez ohiko neurriak:\nHiri-hondakinen edukiontzi grisak ireki egingo dira, COVD 19ak kutsatutako biztanleek errazago erabil ditzaten.\nTamaina handiko hondakinak biltzeko zerbitzua eten egingo da.\nEtxeko hondakinak kudeatzeko jarraibideak\nHermetikoki itxita egongo diren bi poltsatan jasoko dira COVID-19a duten pazienteen hondakinak. Gris koloreko edukiontzian bakarrik utziko dira, eta erabat debekatuta egongo da bereizita dagoen edozein frakzio (organikoa, ontziak, papera, beira edo ehuna) biltzeko edukiontzietan uztea edo edukiontzien inguruan uztea.\nGainerako herritarrek hondakinak gaika biltzeko edukiontziak erabiltzen jarraitu beharko dute, eta betebehar horretatik salbuetsita geratuko dira COVID19ak eragindako herritarrak edo berrogeialdian (cuarentenan) daudenak.\nBilketa bereiziak ezarri ahal izango dira COVID 19ak (egoitzak, ospitaleratutako hotelak, etab.) eragindako maila handia duten zentro/lekuetan, krisiak irauten duen bitartean. Poltsa horiek kanpotik erraz identifikatzeko moduan egon beharko dute (adibidez, zinta isolatzaile edo antzeko baten bidez), eta hondakinak biltzeko ardura duten agintariek ezartzen duten moduan utziko dira.\nHerrietako kaleen garbiketa\nGarbiketa Zerbitzuko beharginak hiriko kaleak sodio hipokloritoa duen ur nahasketaz garbitzen hasiko dira, COVID19 delakoaren hedapena geldiarazteko modu gisa.\nErmuan, Eibarren, Elgoibarren eta Mutrikun dauden lau garbiguneak irekitzeko ordutegiak errespetatuko dira. Zentro horietako langileek babes-neurriak izango dituzte, Osasun Ministerioak gomendatutako neurriak bermatzeko. Herritarrei eskatzen zaie garbiguneen kanpoko aldean inolako zabor hondakinik ez uztea.\nBide garbiketa eta tamaina handiko hondakinen bilketa\nAste honetatik aurrera, hiriko garbitasuna batik bat kaleak ureztatzen eta ohiko garbiketan oinarrituko da, batez ere gune hauetara zuzenduta: ospitaleak, farmaziak, elikadura dendak, merkatuak, estankoak, gasolindegiak eta kioskoak.\nHalaber, altzariak eta tresnak jasotzeko doako zerbitzua eten egingo da, zerbitzua martxan ipintzen den abisua eman arte. Herritarrei altzari eta etxeko tresna hauek beren etxeetan eta kalean ez uzteko eskatzen zaie.


Argitaratu da jada pioi lanetarako hautaketa prozesuaren emaitzak. — Berbia\nArgitaratu da jada pioi lanetarako hautaketa prozesuaren emaitzak.\nUdal brigadan arituko diren 4 pioi hauek lanean irailaren 15ean hasiko badira ere, elkarrizketak astean egin dira eta emaitzak, udaletxeko iragarki taulan eta webguneko lan eskaintza atalean jarrita daude.\n36 hautagai izan dira Lanbideren bitartez pioi lanetarako prozesuan parte hartu dutenak baina azkenean, 30en egoera soilik baloratu da. Argitaratu den emaitza zerrendan zehazten denez, gainontzeko seiek ez baitzituzten eskatutako baldintzak betetzen.\nGogoratu, lanpostu hauetara aurkeztu ahal izateko oinarrizko baldintzak langabezian egonik Lanbide zerbitzuan izena emanda izatea eta Oñatin erroldatuta egotea da. Horrezaz gain, eskola ziurtagiria izatea ere eskatzen zen.\nHautagaiekin elkarrizketak egin dira astean zehar eta hauetan, balorazioa egiteko beharrezko agiriak eskatu zaizkie eta duten motibazioa neurtzen saiatu dira. Horren arabera puntuak banatu dira eta puntuaziorik handiena lortu duten lau hautagaiei pioi lanetan aritzeko kontratua eskainiko zaie. Lau gizonezko eta emakumezko bat dira zerrenda buruan, puntu gehienekin agertzen direnak. Laurei eskainiko zaie udal brigadan sei hilabetez lanean aritzea. Horixe delako udalak egingo dien kontratuaren iraupena, sei hilabete, lan jardun osoan. Lanean, hasi berriz, irailaren 15ean hasiko dira.\nUdalak, Lanbiderekin elkarlanean gauzatuko dituen kontratuak dira aipatu laurak.\nHautaketa elkarrizketetara aurkeztu direnen puntuazio zerrenda, udaletxeko iragarki taulan eta udal web atarian ikusgai dago.


Aluminiozko estrusio altzarien profila, modako barruko dekorazio profilak - WEYERHAU ALUMINIUM\nModelo zenbakia: Altzarien aluminio profila\nMateriala: 6063 / 6061T5 / T6 aleazioa\nGainazaleko tratamendua: Errota akabera, Anodizatzea, Harea, etc.\nAkabera: Anodizazioa Sandblasting\nKolorea: Brown, Black, Black, Etc\n1. Bidalketa azkarra bezeroen baldintza gisa.\n2. Gainazaleko tratamendua: Kutsatutako hautsa, Anodizatu zilarra, Poloniakoa eta eskuila zilarra, urrea, xanpaina,\n3. Estalitako hautsa 60um-120um-rekin egon behar da, Anodize eta Poloniako mikron lodiera profilen atalen diseinuaren arabera ekoiztuko da.\n4. Kalitate handiko akabera babes bereziko paketearekin egongo da.\n5. Kalitate proba zorrotza: Kolore eta distiraren aldakuntzak, mikron lodiera, etilen zetona metilikoarekiko erresistentzia kimikoa, Zintarekiko atxikimendua.\n6. Luze irauten du. Bermatzeko baliozko denbora.\n7.Aluminium Furniure ona da pisu arinean, sua ez, iragazgaitza, deformazio anti-ingurumena babestea erradiaziorik gabe, garbi erraza eta oso iraunkorra.\n8. Modako estiloak diseinatzeko esperientzia aberatsa, behar eta adin desberdinetarako erraz konbinatzen dena.\nAltzairuzko altzarien altzarien profila, moda barruko dekorazio profilak\n2. geruzaren kanpoaldea: film txikigarria, biltzeko film bakarra, paper kraft, paper iragazgaitza etab.\nOrdainketa baldintzak 1.L / C ikusmena 2.T / T% 30 gordailua,% 70 saldoa entrega aurretik\nA: Aluminiozko profil fabrika gara, eta aluminiozko fabrikazio tailerra eta moldeen tailerra ditugu.\nAluminiozko Ategia, Aluminiozko dutxa estrusioak, Aluminiozko dutxa profilak, Aluminiozko ate labain estrusioak, Aluminiozko Atez atekoa, Aluminiozko armairuaren estrusioak, Aluminiozko armairuaren ebaketa, Aluminiozko estrusio-baranda, Aluminiozko markoaren estrusio profilak, Aluminiozko profilaren markoa, Aluminiozko barandaren profilak, Aluminiozko T baranda, Aluminiozko horma ebaketa, Aluminioko Leihoen Markoaren Atala, Aluminiozko leihoa apaintzeko, Atearen aluminiozko profilak, Altzarien aluminiozko profilak, Profil Sukaldea, Eguzki aluminiozko profilak


2020/09/01 Domingo Echaburu, Saioa - Debagoieneko ESIko farmazialaria\nLertxundi Etxebarria, Unax - Arabako Osasun Mentaleko farmazialaria\nOrive Arroyo, Gorka - Farmazian doktorea. Biofarmazia, Farmakozinetika eta Farmazia-teknologiako irakasle kolaboratzailea\n2007/05/01 Orive Arroyo, Gorka - Farmazian doktorea. Biofarmazia, Farmakozinetika eta Farmazia-teknologiako irakasle kolaboratzailea\nAnitua, Eduardo - Medikuntzan eta Kirurgian doktorea, aho-kirurgialaria eta BTIko zuzendaria\nAndia, Isabel -\n2006/07/01 Orive Arroyo, Gorka - Farmazian doktorea. Biofarmazia, Farmakozinetika eta Farmazia-teknologiako irakasle kolaboratzailea\n2006/03/01 Orive Arroyo, Gorka - Farmazian doktorea. Biofarmazia, Farmakozinetika eta Farmazia-teknologiako irakasle kolaboratzailea\n2005/12/01 Orive Arroyo, Gorka - Farmazian doktorea. Biofarmazia, Farmakozinetika eta Farmazia-teknologiako irakasle kolaboratzailea


Galesko kostaldeko ibilbidea - Wikipedia, entziklopedia askea.\nGalesko kostaldeko ibilbidea\nGalesko kostaldeko ibilbidearen bi abiapuntu edo helmugak.\nGalesko kostaldeko ibilbidea (galeseraz Llwybr Arfordir Cymru eta ingelesez Wales Coast Path) Galesko kostaldean barna doan oinezkoentzako ibilbide luzea da. 2012ko maiatzaren 5an ireki zen eta 1.400 kilometro luze ditu. Hegoaldeko Chepstow eta iparraldeko Queensferry udalerrien artean hedatzen da.\nGales bere kostalde guztia oso-osorik barne hartzen duen ibilbide luzea ireki duen munduko lehenbiziko herrialdea da. Ibilbideak hamaika Natur Babesgune Nazional eta zenbait natur babesgune igarotzen ditu, baita The Wildlife Trusts eta Royal Society for the Protection of Birds (RSPB) erakundeek kudeatutako beste hainbat babesgune ere. Lonely Planet bidai aldizkaria eta telebista saio ospetsuak Galesko kostaldea 2012ko 10 helmuga onenen artean lehenbizikoa sailkatu zuen.\nIbilbidearen hegoaldeko muturra adierazten duen mugarria Chepstow udalerrian.\nGalesko kostaldeko ibilbidearen logoa.\nGalesko kostaldeko ibilbidearen webgune ofiziala (Galeseraz) (Ingelesez)\nLarunbateroko Ibiltariak - ibilbidearen OS mapa eta GPS datuak (Ingelesez)\nGalesko Landa Kontseilua (Galeseraz) (Ingelesez)\nGalesko Natur Ondarea (Galeseraz) (Ingelesez)\nGalesko kostaldeko ibilbidearen bideoa ikusgai. YouTube.com\nGalesko kostaldeko ibilbidea itzulinguruko ibilbideen webgunea (Ingelesez)\n53°12′40″N 3°00′58″W / 53.211°N 3.016°W / 53.211; -3.016\nOrriaren azken aldaketa: 12 otsaila 2021, 01:08.


Egileak: Rosa Ramos eta Yolanda Olasagarre\nArtikulua: Ikasleen motibazioa handitzea, euskarekiko atxikimendua hobetzeko bidea\nData: 2021-07-03, https://bat.soziolinguistika.eus/eu/ , BAT Soziolinguistika Aldizkaria 120, 2021 (3) | 135-149\nAspaldiko kezkak dira ikasleen hizkuntzarekiko motibazioa, hizkuntzaren ezagutza eta erabilera. Kezka horiei erantzuteko, gure ustez, ikerketa eta esku-hartzea elkarrekin bideratu behar dira. 2016-17 ikasturtean Nafarroan egindako DBH-ko ikasleen hizkuntza atxikimendua hobetzeko ikerketa eta esku-hartzean ikasleen motibazioa eta hura elikatzeko egindako esku-hartzearen eragina aztertu genituen. Ikerketaren emaitzak abiapuntutzat hartuta, irakasleendako baliabideak berritzeko eta osatzeko beharra ikusi genuen hezkuntza zentroetan ikasleekin motibazioa eta atxikimendua lantzeko, alegia, esku-hartzea egiteko. Artikulu honetan gure ustez ikasleen hizkuntzarekiko motibazioa lantzerakoan kontuan hartu beharreko gako nagusiak jaso ditugu, aipatutako ikerketaren emaitza nagusiak laburbildu ditugu\neta, azkenik, Motibazioa Sustatzeko Baliabideak blogean jasotako ibilbide eta jarduera proposamenen zergatia azaldu dugu.\nKategoriak: Irakurgaiak Etiketak: atxikimendua, barne-gatazka, erabilera, esku-hartzea, motibazioa


Blog honetan 35 urteetan zehar,eta beste hainbatetan antolatutako ibilaldi neurtuaren berri eman nahi dugu. Gure historia zabaldu,eta noski maite dugun ibilaldi honen bizitzari eutsi eta leku guztietara barreiatu. Hemen tokia egongo da nahi duenak beste urtetako argazkiak ikusteko,hainbat oroitzapen berpizteko,...laburtuz ibilaldi neurtuko lagunok gure txokoa izatea du helburu gure blog honek.\nDANTZA EMANALDI BEREZIA...\nErdizka Lauetan taldeak girotuko du bazkalostea IBILALDI NEURTUAN. Dantza errazak ikasi eta dantzatzeko aukera ezin hobea.\n35 URTE...ETA SEGI AURRERA!!


Hogei urte geroago... | Kirola | Berria\nErrusiako Munduko Kopa: C multzoa. Frantzia\nHogei urte geroago...\nGriezmann YURI KOCHETKOV / EFE Tamaina handiagoan ikusi\nGoia jo zuen Frantziak han egindako Munduko Kopan, 1998an, txapeldun izan baitzen. Harrezkero, bigarren postua du lorpenik handiena, 2006ko txapelketan, eta, gainerako guztietan, ez du nabarmentzeko lanik egin. Aurten du aukera onenen artera itzultzeko, edo, behintzat, hala ematen du. Talde ona da, taldea delako, eta bakarkako lanari esker garaipenak lortzeko jokalari onak dauzkalako: Griezmann eta Mbappe ez dira edozein. Didier Deschamps lapurtarra aulkian dela, ez da dudarik sendoa izango dela hark moldatuko duen taldea. Erakutsi zuen duela lau urteko Munduko Kopan ez dela irabazteko erraza izaten, eta berretsi egin zuen orain bi urte, etxean jokaturiko Eurokopan, finalera helduz Griezmannen magiari eta talde izaera zurrunari esker.\nOsagai horiekin aterako da plazara Frantzia Munduko Kopa honetan, eta fidagarriak dira heldulekuak. Ez da egongo faborito handienen parean, baina ezta oso urrun ere, eta txapelketa handia egitea ez litzateke ezustea izango inola ere. Urratsez urrats aurrera doa taldea errendimenduan, eta beste koska bat gora egiteko gai izan daiteke Errusian.\nC multzo honetan faboritoa da, maila apalean daudelako gainontzeko hiru selekzioak: Danimarka, Australia eta Peru. Final-zortzirenetara sailkatzeko arazo handirik ez luke izan behar, horrenbestez. Txapelketa bakarra du irabazia orain arte, 1998ko hura, eta, hogei urte geroago, zergatik ez balentria handiren bat egin? Kontuan hartzeko taldea izango da.


Hi(e)zkuntza emozionala | Gizartea | Berria\nAnariren erritmoan oheratu. Irati Jimenezen Nora ez dakizun hori eleberriaz negar egin, trenean, jende aurrean. Azokara sartu eta etxean sentitu, eroso. Zuberoako Maskaradan ikasteko zenbat duzun deskubritu. Mikel Laboaren Haize hegoa ahapetik kantatu etxea atondu bitartean. Alaba beso artean duzun lehen aldian, Baratze bat abestu, zoriontasun malko artean. Ulertzea nahi ez duzun horren aurrean lagunarekin euskaraz eginez babestu. Berri Txarrak-en azken kontzertua dardara batean amaitu. Basatiki maite duzun horri euskaraz adierazi. Pirritx, Porrotx eta Marimototsen azken ikuskizunean emozioz aulkitik altxatu 36 urterekin. Ander Lipusen antzezlana ikustean hori gozatu ahal izatearen pribilegioaren kontzientzia hartu. Amama Xalbadorren heriotzarekin agurtu. Espainiako lagunari hizkuntzak sentitzea posible dela azaltzen gaua eman, eta berak, inbidiaz, zu ulertu. Gure Herrira babes bila etorri behar izan zuen horri euskarak babestuago sentiarazi ziola entzun. Joxe Ripiaurekin herriko jaietan aske dantzatu. Bilboko denda horretan sartu, euskaraz eskatu eta dendariak euskaraz erantzutean asebete. Kutxidazu bidea Ixabel filmaren atxiloketaren eszenan, negar egiteko gogoa ezkutatu. Erlauntza lagunartean ikusi eta, identifikaturik, barrez lehertu. Solasaldi filosofiko oso bat euskaraz hasi eta amaitu. Euskaraz ez dakiten gurasoei zu euskaradun heztearen eskertza sentitu. Euskal Herriko bertso finaleko azken isiluneekin, biloak tente izan. Gaur hemen idazteko ardura hartu.\nIkasle euskaldun eleaniztunak hezten ez baditugu, belaunaldi berriei sentitzeko gaitasuna lapurtuko diegu. Goiko paragrafoan adierazitako guztiak emozioetatik bizitakoak dira. Batzuk horiekin identifikatu egingo zarete; besteek, agian, beste istant batzuetan sentitu duzue euskara, sentitu duzue euskaraz. Hizkuntz eta kultur transmisio duin bat ez badago, aukera hori ukatuko diegu datozen belaunaldiei. Euskaratik sentitzeko aukera, hain zuzen ere.\nEzin dugu inor sentitzera behartu, absurdoa litzateke, aukera besterik ezin dugu mahai gainean jarri. Baina aukera izan dezagun, hizkuntza konpetentziak sendo izan behar ditugu eta kultur transmisioa egon behar du. Euskaraz eroso sentiarazi behar ditugu gure ikastetxeetako protagonistak; euskal musika, zinea, literatura eta folklorea eskura jarri behar diegu. Bakoitzak askatasunetik identifika dezan zer eta nondik sentitzen duen. Hori egin ezean, nekez izango dira aukeratzeko aske.\nAspaldi agortu ziren euskal hizkuntza sistemetan darabilzkigun transmisio ereduak. Frankismoaren osteko hogei urteetan balio izan zuen agian, jada ez. Faktore berri asko (globalizazioa, migrazio fluxu berriak, hirigune handiak...) eta errealitate sozial eta politiko ezberdina dugu aurrez aurre. Euskal erakundeak, Mauletik Muskizera, Tuteratik pasatuta, ez dira ari politika eraginkorrak egiten. Batzuk euskarafobia publikoki adieraziz; beste batzuk, gauza bat esanez eta bestea eginez. Horregatik, hezkuntza komunitatea osatzen dugun guztion ardura da, ez dutelako beste batzuek egingo. Ausardiaz eta konplexu barik lan egin behar dugu. Euskaragatik egingo dugulako, baina baita askatasunagatik ere. Ez diezaiogun inori gehiago gure gurasoei ukatutako aukera lapurtu. Gora euskara eta gora bihotzak!


Urrezko Bikain ziurtagiria jaso du Maxixatzen Euskaldunon Elkarteak - Azkoitia - Maxixatzen.eus\nUrrezko Bikain ziurtagiria jaso du Maxixatzen Euskaldunon Elkarteak\nMaxixatzen.eus 2016-12-21 23:00\nMaxixatzen Euskaldunon Elkarteak urrezko Bikain ziurtagiria jaso zuen atzo arratsaldean, Donostiako Kursalean.\nJoan den astelehenean Donostiako Kursaal jauregian egin zen ekitaldian jaso zuen Maxixatzen Euskaldunon Elkarteak euskararen presentzia, erabilera eta kudeaketa egiaztatzen duen Bikain ziurtagiria. Orotara jarduera ekonomiko desberdinetako 52 erakundek jaso dute ziurtagiria; 19 entitatek urrezkoa, 22k zilarrezkoa eta 11k oinarrizko mailari dagokiona.\nMaxixatzen Euskaldunon Elkarteak goi mailako puntuazioa jaso du egindako kanpo ebaluazioa, eta hori aitortzen duen urrezko Bikain ziurtagiria jaso du. Guztira 52 enpresek jaso dute ziurtagiria, hiru kategoriatan banatuta: urrea, zilarra eta beltza. Azkoitiko La Guipuzcoana enpresak ere urrezko ziurtagiria jaso du; euskararekiko konpromisoaren seinale.\n400 pertsona inguru elkartu dira Euskararen Kalitate Ziurtagirien 9. edizio honetan, eta Iñigo Urkullu Eusko Jaurlaritzako Lehendakariarekin batera, Kultura eta Hizkuntza Politika sailburu Bingen Zupiria, Enplegu eta Gizarte Politika sailburu Beatriz Artolazabal, Osasun sailburu Jon Darpon, Hizkuntza Politika sailburuorde Patxi Baztarrika eta Confebaskeko lehendakari Roberto Larrañaga izan dira, enpresa, politika eta gainerako gizarte sektoreen ordezkariekin batera.\nEnpresek euskararen alde duten jarreran "aurrerapauso argia" antzeman du Eusko Jaurlaritzak. 2008tik 313 enpresek jaso dute Bikain Euskararen Kalitate Ziurtagiria; 117k, azken bi urteetan. 2016an ziurtagiria jaso duten enpresek ia 21.500 behargin dituzte.\nBikain, Euskararen Kalitate Ziurtagiria, Eusko Jaurlaritzak duen ziurtagiria da, eta enpresa nahiz erakunde batean euskararen presentzia, erabilera eta kudeaketa egiaztatzen ditu. Ziurtagiria jasotzeko ebaluazio bat pasa behar da. Ebaluazio horretan EMEn (Erreferentzia Marko Estandarrean) jasotako itemak zein hizkuntzatan dauden eta nola kudeatzen diren egiaztatzen da, besteak beste. Ebaluazioari dagokionez, EMEk lau ardatz ditu:\nAurten sektore eta enpresa desberdinetako 210 ebaluatzaile aritu dira Bikain ebaluazio prozesuari buruzko prestakuntza saioetan.\nArgazkian, Maxixatzen Euskaldunon Elkarteko ordezkariak (ezkerretik eskuinera): Olaia Juaristi, Jaione Irizar eta Naroa Olalde.\nEkitaldiko argazki guztiak, hemen.


Ostiral honetan, Nafarroako Parlamentuaren atarian, Iruñean, gaur egungo errealitateei eta mugaz gaindiko lurraldeen etorkizuneko erronkei buruzko hausnarketa-, azterketa- eta esperientzia-trukerako jardunaldia egin da. “Mugako espazioak: Europako aukera-lurraldeak eta bizikidetza” izenburupean, Eusko Ikaskuntzak eta Nafarroako Parlamentuak antolatutako jardunaldiak EBko mugako espazioen ekonomia-, gizarte- eta lurralde-kohesio handiagoa lortzen lagundu nahi izan du, baita eskualdeen arteko lankidetza sustatu ere erronka globalen aurrean.\nForoan parte hartu dute erakundeen, akademiaren eta hainbat euroeskualderen kudeaketaren arloko adituk eta Europako Batzordeak berak, Euskal Herriko lurraldeetako administrazio publikoekin batera.\nInaugurazioa honako hauek egin dute: Ana Ollo, Nafarroako Gobernuko Hiritarrekiko Harremanetarako sailburua; Mathieu Bergé, Akitania Berriko eskualde-kontseilaria; Marian Elorza, Eusko Jaurlaritzako Kanpo Harremanetarako idazkari nagusia; Unai Hualde, Nafarroako Parlamentuko presidentea; eta Ana Urkiza, Eusko Ikaskuntzako lehendakaria.\nUrkizak XXI. mendeko Europako mugaz gaindiko lurraldeen potentzial handia nabarmendu du bere hitzaldian. “Europa gero eta hurbilago, gizatiarrago eta eraginkorrago bat nahi badugu, funtsezkoa da lurralde transnazionalen garapen orekatua eta bizitasuna babestea”, esan du Eusko Ikaskuntzako lehendakariak, eta EBren “erakunde-egituraren barruko euroreskualdeei bultzada berria ematearen” alde egin du. Bestalde, Hualdek Nafarroak autogobernua garatu eta zabaltzearen garrantzia azpimarratu nahi izan du, baita mugakide diren gobernuekin sinergiak bilatzearen garrantzia ere, “besteak beste, Errioxarekin eta Aragoirekin eta, noski, Euskadirekin eta Akitaniarekin, haiekin lotura asko ditugulako: gure hizkuntza, euskara, gure kultura", gaineratu du Nafarroako Parlamentuko presidenteak.\nLanak bost ataletan banatu dira. Lehenengoak, “Mugaz gaindiko lurraldeetarako Europako politika eta estrategiak” izenekoak, Europako Batzordeko, Pirinioetako Lan Komunitateko eta Arku Atlantikoko Batzordeko profesionalen ikuspuntua izan du. Profesional horiek EBko mugaz gaindiko lurraldeen etorkizuna eta sistemak bere herritarren desafioei erantzuteko nola egokitu behar diren aztertu dute. Interreg programaren lanen balantzea ere egin dute. Nazioan eta eskualdean mugaz gaindiko lankidetzara bideratuta dago, eta 2020an 30 urte bete zituen. Azkenik, Europako makroeskualdeen estrategiak aztertu dituzte.\nBigarren atalak, “Euroeskualdeen zeregina”, Akitania Berria – Euskadi – Nafarroa Euroeskualdearen eta Maas-Rhein Euroeskualdearen ordezkariak bildu ditu. Horiez gain, hirugarren atalean, “Mugaz gaindiko lankidetzarako esperientziak eta tresnak”, PAMINA Eurobarrutiko eta Europako Mugaz Gaindiko Eskualdeen Elkarteko profesionalak daude, eta Europan mugaz gaindiko lankidetzarako tresna nagusiak eta lurralde horiek sortzen ari diren aukerak aztertu dituzte.\nLaugarren atalak, “Mugaz gaindiko lankidetzarako eskualde- eta lurralde- politikak” izenekoak, Nafarroako Gobernuaren mugaz gaindiko lankidetzarako estrategiak ezagutzeko aukera eman du. Ondoren, mahai-inguru batean, erakundeetako ordezkariek mugaz gaindiko gobernantza eta bizikidetza aztertu dituzte. Nafarroako Gobernuko, Eusko Jaurlaritzako, Akitania Berriko Eskualde Kontseiluko, Pirinio Atlantikoetako Departamentuko, Gipuzkoako Foru Aldundiko eta Euskal Hirigune Elkargoko ordezkariek adierazi dute beharrezkoa dela mugaz gaindiko lurralde publikoen berezitasunei eta beharrei erantzutea.\n“Eusko Ikaskuntza eta Ipar Euskal Herriko Garapen Kontseilua eztabaidarako eta mugaz gaindiko elkarbizitzarako tresna gisa” gaiari eskainitako azken blokean, bi erakundeek proiektu bateratu bat sustatzeko asmoa agertu dute, mugaz gaindiko gainerako eragileei irekia, mugaz haraindiko harremanetan sakondu ahal izateko.\nGaurko jardunaldia Eusko Ikaskuntzak 1918an sortu zenetik abian jarritako komunitateen arteko elkarrizketaren eta lankidetzaren alde sustatzen dituen zereginetan oinarritzen da. Jarduerak ikuspegi pluralarekin eta parte-hartze irekiarekin antolatzen dira, eragileen arteko lankidetza eta elkarlaneko gobernantza sustatuz.


EZ PASS de liberté - NORA GOAZ ? - Bizitza\nOsasun PASS-a plantan ezarri da, honekin langile batzuk txertatzera behartuak izan dira. Sindikatuen eta alderdi politikoen mobilizazio eza ikusirik, EZ PASS de liberté – NORA GOAZ ? kolektiboa sortu da, beste boz batzuk entzunarazteko eta hemen, Ipar Euskal Herrian, gauzak mugiarazteko helburuarekin.\n– Presiopean eta txertatzeko xantaipean diren langile batzuk.\n– Buruilaren 15etik lanetik kenduak izan diren langile ez txertatuak, osasun arloan eta medikuntza-gizarte arloan.\n– PASSik gabe, ospitalean sartzen ahal ez diren pazienteak.\n– PASSik gabe, eskolaldi-inguruko aktibitateetatik kanpo geldituko diren haurrak urriaren 1etik goiti.\n– Zailtasun handietan diren pazienteak, artatzaile eskasa jada nabari delarik.\nBere bazterketa legeztatuekin, izan artatzaileekiko, pazienteekiko, gurasoekiko, haurrekiko, gazteekiko… Osasun PASS-ak gure oinarrizko eskubide eta askatasunak inarrosten eta dudan ezartzen ditu, nazio eta nazioarte mailako testu handietan idatziak diren\n– nahi bezala sendatzeko eskubidea,\n– joan-etorriak egiteko eskubidea,\n– zerbitzu publikoetara, kulturara heltzeko eskubidea\n– gorputza nork-bere esku izateko eskubidea, onespen libre eta informatuaren emateko eskubidea…\nIritzi eta adierazpen askatasuna ez da gehiago bermatua. Informaziorako eskubidea zangopilatua da, eztabaida eraiki eta sendoak arrunt arraroak dira. Uniformizazio hau, estatu mailako zein tokiko hedabideetan ikusten duguna, biziki arranguragarria iduritzen zaigu demokraziari doakionez.\nOsasun Krisi batean baino gehiago gizarte krisi batean gara, sistema ekonomiko eta politiko baten ondorioz, Sistema honen eraginak gero eta ikusgarriagoak zaizkigu eta ataka gaizto honetatik nola atera jakin gabe aurkitzen gira. Testuinguru honetan zaigu PASS-a inposatua, osasun arazo bati erantzuten duela azalduz aurkeztua zaigu, baina honen aplikatzeko hautua erabat politikoa dela iduritzen zaigu…\nPASS hau, kontratu soziala kreditu sozial bilakarazi nahi duen politika baten ageriko partea da! Pass-ak, deia ahulduak ditugun elkarrekin bizitzeko gaitasuna eta kolektibotasunaren zentzua oraindik gehiago ezdeusten ditu.\nNOR GARA? ZEIN DITUGU XEDEAK?\nEZ PASS de liberté – NORA GOAZ ? kolektiboaren baitan giza baloreei, elkartasunari, onginahiari eta zapalkuntza ezari atxikiak diren Ipar Euskal Herriko pertsonak biltzen dira. Nahasmenduaren, mesfidantzaren, zatiketaren eta bazterketaren parean, herritar mugimendu baten sortzea lagundu nahi duen jendeak parte hartzen du kolektiboan.\nEZ PASS de liberté – NORA GOAZ ? kolektiboa politikoa da, hitzaren zentzu noblean (hiriaren bizian parte hartzea) bainan ez alderdikoia , ez baitu alderdi politiko berezi bat sustengatzen.\nKolektiboak ez du alde edo kontra posiziorik hartu gogo txertatzeari buruz, baina ASKATASUN ESPAZIO bat ekarri nahi du:\n– herritarrek, gizarteko erronka horier buruz, molde normalean, eztabaidatu ahal izateko, estigmatuak izan gabe…\n– artatzaileak sustengatzeko: bai lan baldintza gogorretan lan egiten segitzen dutenak, presiopean, ez aski izanez, eta bai beren lanetik kenduak izan direnak.\n– Informazioen, analisien eta iritzien pluralitatea segurtatzeko, denak adieraziak izateko gisan, zentzu eta errespetuz.\n– krisiaren parrean beste bide eta aterabide osagarriak arakatzeko, eta ez bakarrik txertatzea.\n– eguneroko bizian askatasunak berriz eskuratzeko, tokiko erabakitzaileengana joanez, zerbitzu publikoetara, elkarteetara…\n– txertatu eta ez txertatuen, alde eta kontrakoen arteko gizarte zatiketa, bereizketa gainditzeko eta gizarte lotura berriz sortzeko.\n– molde zabalago batean ELKARTASUN eta ALTERNATIBA berriak abiarazten laguntzeko. EUSKAL HERRIAK beti jakin izan du gure biziak uniformizatzen dituen manu zentralizatzaileen gainetik pasatzen, bere tresna bereziak asmatzeko, ASKATASUN eta AUTONOMIA espazioak atxematen jakin du, bere ardurak asumituz.\nEZ PASS de liberté – NORA GOAZ ? Kolektiboak dinamika horretan aritu nahi luke!\nOsakidetzako langileen gutun irekia\nAbenduaren 26ko manifestazioetan irakurritako gutuna: Idazki hau pandemia honetan nagusi den diskurtso ofizialarekin...\nGero eta mediku alternatibo eta fidagarri gehiago eskura\nZorionez covid aurrean bestelako terapiak erabiltzen dituzten medikuak gero eta gehiago dira. Hemen azaldu genituen...


Boga - Wikipedia, entziklopedia askea.\nArraunlaria, boga egiteko bigarren fasean.\nBoga egitea itsasontzi baten arraunak erabiltzea da, abantean joan dadin (atzeraka joateko arraun egiteari zia egitea esaten zaio).\nBoga egitean arraunekin ura brankatik txoparanzko norabidean mugitzen da, erreakzioz enbarkazioa aurrerantz mugitu dadin.\nArraunak palanka bezala jokatzen du: euskarria ura da; indarra, arraunlariaren besoa; eta erresistentzia erdigunean, non estropu eta toletaren bidez enbarkaziora lotua dagoen.\nMugimendua eraginkorragoa izango da zenbat eta arrauna luzeagoa izan; zenbat eta gidoiaren zati handiagoa enbarkazioaren barruan geratu; eta zenbat eta mugimendua horizontalagoa izan. Beraz arraunaren pala ahal denik eta gutxien sartu behar da, justu uretan bermatu dadin.\nTxopan ezarritako arraun bakarrarekin boga egin daiteke; horri zinga egitea esaten zaio.\nBoga egiteko teknika arruntean hiru fase bereiz daitezke:\nLehenengoan, gorputzak aurrera egin ahala, hankak irekitzen dira eta besoak ahalik eta gehien hedatzen dira, palak bertikalki kokaturik branka aldera eramanez; burua zurrun mantentzen da, txopara begira; bularra eta sabela puztuta.\nBigarrenik, palak uretan sartzen dira, zipriztinik atera gabe; izterrak itxiz, gorputza atzeraka eramaten da, bertikala igarota, besoak kizkurtuz eta arraunaren gidoia eramanez; palak bere bultzakada amaitu duenean, uretatik ateratzen da.\nHirugarrenean , gorputza bertikalera itzultzen da, arrauna lehenengo posiziora ekarriz.\n↑ (Gaztelaniaz) «¿Qué tipo de palanca son los remos de un bote?.» Gluones 2009-01-27 (Noiz kontsultatua: 2019-02-01).\n↑ «Patrón y remero, todo en uno» Mundo Deportivo 2014-07-24 (Noiz kontsultatua: 2019-02-01).\n↑ (Gaztelaniaz) «Técnica Remo Banco Fijo» Historia del Deporte 2017-06-08 (Noiz kontsultatua: 2019-02-01).\nOrriaren azken aldaketa: 14 abendua 2019, 19:35.


Agortu dira Bizkaiko Foru Aldundiak irailean atera zituen 26.800 Bizkaia Aurrera kultura-bonuak - Komunikazioa - Bizkaia.eus\n2020(e)ko azaroaren 19(a) 09:54\nBizkaia Aurrera kultura-bonuak eskuratu dituztenek soilik programari atxikitako establezimenduetan trukatu ahal izango dituzte, 2021eko maiatzaren 31ra arte. Ekimenak Kutxabanken eta CECOBIren babesa dauka.\nA motako BAKB, 25 euro balio duena, edozein kultur produktutarako (B motako BAKBekin eros daitezkeen produktu eta zerbitzuak izan ezik). Kasu horretan, 17.000 bonu jarri ziran salgai\nB motako BAKB, 15 euro balio duena, soilik euskarazko produktuetarako (liburuak, musika, filmak, dokumentalak, jokoak, bideojokoak, museoak, zinea, antzerkia, dantza, kontzertuak eta musikalak, Bizkaiko toki-hedabideetarako harpidetzak barne). Kategoria horretan, 9.800 izan dira salgai jarri diren bonuak.\nBizkaiko Foru Aldundiak finantzatuko du BAKB bakoitzaren prezioaren eta erosketa-balioaren arteko aldea, horretarako dagoen aurrekontua agortu arte. Programa honetarako 500.000 € bideratuko dira.\nBizkaia Aurrera Kulura Bonuak 2021eko maiatzaren 31ra arte erabili ahal izango dira, soilik programari atxikitako establezimenduetan.\nBizkaia Aurrera Kultura Bonua Bizkaiko Foru Aldundiaren ekimena da eta CECOBIren eta Kutxabanken babesa dauka.


Letras de Iparrorratza de Lisabö | euskal musika, música vasca\nNegua luze doa iparraldean ta fruitu arbolek loratu\nnahi baina ezin, neguak dirau. Zu nahi zaitut baina\nezin neguak dirau berotu ezinik. Idortea luze doa\nhegoaldean eta lurra ernaldu nahian baina ezin\nidorteak dirau. Zu nahi zaitut baina ezin idorteak\ndirau edan ezinik. Euriak, euriak ekialdetik eta suak,\nsuak mendebaldetik. Gaur, ez datoz bat, behar eta nahiak.\nEz dago bide samurrik gainbeheran esan zenidan,\nez dago bide samurrik gainbeheran eta berriz ere\nerori nintzen aurrera egin nahian irudiak flashan\netortzerakoan. Ez dago bide samurrik gainbeheran\nerrepikatzen zenidan, ez dago bide samurrik\ngainbeheran guztiona horrela ei da, badakit,\nbaina niri, nireak nau ardura eta zuk berriz ez\ndago bide samurrik gainbeheran. Zeruko ateak\nastindu nituen eta lurrera amildu nintzen. Zerua\nez da existitzen eta ni ez nintzen momentu hortan\nexistitzen ere, une zehatz horretan. Hutsunea luze\ndoa gurean eta nik zu nahi zaitut baina ezin,\nhutsuneak dirau gurak antzutuz.


Ezkutuko kontzertu batekin hasiko du EOSek denboraldia, gaur, Iruñean - Iruñea - 2019-10-03 - euskalerriairratia.eus\nEzkutuko kontzertu batekin hasiko du EOSek denboraldia, gaur, Iruñean\nEuskalerria Irratia 2019-10-03 13:46\nMikel Chamizok Elkanoren mundu biraren bosgarren mendeurrenerako konposatu duen obra estreinatuko dute.\nGasteizen, Donostian eta Bilbon egin bezala, Euskadiko Orkestra Sinfonikoak ezkutuko programa batekin abiatuko du gaur denboraldia, Iruñean, Robert Treviñoren gidaritzapean. Ezezagunaren ideiak toki nabarmena izango du orkestraren aurtengo sasoian, eta bereziki, inaugurazio programan. Izan ere, gaur, programaren egitaraua ezkutuan izango da kontzertuak iraun bitartean, eta ikus-entzuleek ez dute egitaraua jasoko amaierara arte. Zain izena jarriko diote programari.\nAurreratu duten gauza bakarra da Mikel Chamizok sortutako obra bat izango dela gaurko kontzertuan; Elkano: mundubira musika bidelagun proiekturako ondu duen obra, Navigare necesse est izenekoa. Elkano eta Magallaesen espedizioaren bosgarren mendeurrenaren harira, orkestrak bidaia horri lotutako obra bana konposatzeko eskatu die bost konpositoreri. Hurrengo hiru denboraldietan estreinatuko dituzte obra horiek, eta gaur erakutsiko dute lehenengoa, Iruñean.\nChamizoren obra bidaiaren hasieran oinarrituta dago, eta hiru atal ditu: lehenengoa, bidaiaren aurretik egin zuten erritu erlijiosoan oinarrituta dago. Bigarrenean, soinu paisaia bat sortu du, orain dela bostehun urte kai hartan izango ziren soinuak imajinatuz. Eta hirugarrenean, berriz, itsasontziak Atlantikoan barneratu eta egun batzuetara egon zen ekaitza irudikatu du. Chamizok esan duenez, pieza sortzeko, bidaia horretara abiatu ziren marinelen azalean jartzen saiatu da, horiek sentituko zutena irudikatzeko.\nChamizorenaz gain, Elkanoren espedizioaren inguruko ekimenean konpositore nafar bat ere izango da: Teresa Katalan. Hark bidaiaren laugarren zatiari jarri dio musika, eta 2020-2021 denboraldian estreinatuko du obra.\nDenboraldiari dagokionez, hori ere ezezagunean barneratzearen ideian oinarritu dute. Egitarauan, orkestrak 29 obra interpretatuko ditu: zazpi inoiz jo gabekoak, eta bi munduko estreinaldiak: Mikel Chamizorena eta Mikel Urkizarena. Orkestrak aspaldi interpretatu ez dituen obra ezagunak ere eskaniko ditu, eta ahotsak protagonismo berezia izango du. Interpretatuko dituzten lanen artean, gainera, izen handien lanak egongo dira; hala nola, Mahler eta Bartok. Eta Chamizorena eta Urkizarena ez ezik, beste bi euskal musikagileren lanak ere interpretatuko dituzte: Gabriel Erkoreka eta Maurice Ravelenak.\nIruñean, hamar kontzertu emango dituzte, guztiak Baluarten. Han abiatuko dute gaur sasoia, arratsaldeko 20:00etan, misterioz betetako kontzertu batekin, Zain goiburupean.


Irekia Eusko Jaurlaritza - Gobierno Vasco :: UPV/EHUrekin sinatutako Kontratu-Programaren 2020ko finantziazioa 1,4 milioi euroan handitzea (Gobernu Bilera 2020-04-14)\nUPV/EHUrekin sinatutako Kontratu-Programaren…\n<img src="https://www.irekia.euskadi.eus/uploads/cover_photos/61356/original/fotoconsejo.jpg" style="max-width:100%" alt="" />\nKopuru berria Hezkuntza-mundutik lan-mundurako trantsizioa eta Gazte ekintzailetza programak garatzera bideratuko da, unibertsitate publikoan\nGobernu Kontseiluak gaurko bileran adostu du, Hezkuntza sailburuaren proposamenez, 2020 urtean “Unibertsitatea-Gizartea-Enpresa” Kontratu-Programarako Euskal Herriko Unibertsitateari emandako finantzazioa 1.470.000 euroan handitzea.\n1,4 milioi euroko kopuru hau, Hezkuntza-mundutik lan-mundurako trantsizioa eta Gazte ekintzailetza programak garatzera bideratuko da. Programa hauek “Unibertsitatea-Gizartea-Enpresa” Kontratu-Programan dagoeneko jasorik dauden ekintzen osagarri gertatzen dira. Diru-kopuru hau, honela gelditzen da banaturik, programa bakoitzeko:\n“Hezkuntza-mundutik lan-mundurako trantsizioa” programa: 1.320.000 euro\n“Gazte ekintzailetza” programa: 150.000 euro\nGaur onartu den finantzazio handitzea, Kontratu-Programak sinatzean dagoeneko 2020 urterako unibertsitate publikoarentzat onartu zen 34,7 milioi euroko kopuruari gehitzen zaio.\nPrograma honetan parte hartuko duten ikasleek hiru hilabeteko egonaldia egingo dute enpresa batean. Aurrez, unibertsitateak hitzarmena sinatua izan beharko du enpresa horrekin. Unibertsitatea ikasle horien jarraipena egiteaz arduratuko da. Programa hau gehienez UPV/EHUko 660 ikasleri zuzenduko zaie.\nBestalde, “Gazte ekintzailetza” programari dagokionez, kultura ekintzailea unibertsitateko ikasleen artean aktibatzea du helburu. Horretarako, laguntza bat emango die eremu horretan sor daitezkeen enpresa-ekimenei eta enplegu berriak sor ditzaketen autonomo eta mikroenpresen ekimenei. Programa hau gehienez unibertsitate publikokoko 25 proiekturentzat izango da.\nUnibertsitateekin sinatutako “Unibertsitatea-Enpresa-Gizartea” Kontratu-Programek, besteak beste, unibertsitateen eta enpresen eta beste erakunde batzuen arteko harremana sustatzeko jarduerak egitea aurreikusten dute. Beraz, gorago azaldutako programa horiek dagoeneko Kontratu-Programetan aurreikusten zirenen osagarri dira.\n350.000 euro UPV/EHUren Unibertsitatea-Enpresa-Gizartea Kontratu-Programaren 2021. urteko finantzaketa handitzeko (Gobernu Bilera 2021-12-28)


Euskal AEko ondasun esportazioak %12,7 gehitu ziren 2017ko hirugarren hiruhilekoan\nKANPO-MERKATARITZAREN ESTATISTIKA (KAMEE). 2017/III\nEsportazio handienak hirugarren hiruhilekoan: Araban eta Gipuzkoan garraio-materiala; Bizkaian petrolio-produktuak\nEuskal AEko esportazioak %12,7 nominala gehitu ziren 2017ko hirugarren hiruhilekoan, EUSTATen arabera. Inportazioak %22,5 gehitu ziren, 3.671tik 4.498 milioira.\nSaldo garbia: 1.270 milioiko superabita. Esportazioen inportazioen gaineko estaldura tasa, %128,2. Merkataritza saldo ez-energetikoak 1.929 milioiko superabita; produktu hauen estaldura-tasa, %158,4.\nEuropar Batasunerako esportazioak %11,8 gehitu 2016ko aldi beraren aldean, esportatutako guztiaren %64,8 dira. Hazkundeak esportazioetan: Portugalera (%30,4), Erresuma Batura (%24,1), Alemaniara (%14,0), Italiara (%8,3), Esportazioak 28-EBtik kanpora, gehikuntzak: Mexikora (%47,2); Estatu Batuetara (%49,3).\nEBtik eginiko inportazioak %14,2 gehitu. Inportazio hazkundeak: Erresuma Batutik (%76,5); Frantziatik (%14,2); Alemaniatik (%11,7), Herbehereetatik (%9,1); Italiatik (%7,1). Munduko gainerakoetatik, nabarmen hazi dira: Norvegiatik (%283,2); Mexikotik (%56,1), energetikoak; Estatu Batuetatik (%39,2); Txinatik (%12,2). Inportazio jaitsierak: Irandik (%-98,0), Errusiatik (%87,9); energetikoak.\nMuga-zergen sekzioen arabera, esportazio hazkundeak: Produktu mineral eta energetikoak (%54,1), Garraio Materiala (%15,3), Material elektrikoa (%9,4), Metalak eta bere manufakturak (%8,7), Inportazioetan: Produktu mineral eta energetikoak (%52,3), Metalak eta bere manufakturak (%22,3), Material elektrikoa (%8,0).\nAraban, esportazio hazkundea %2,7; Garraio materiala (%13,0); Material elektrikoa (%8,3). Gehien saldutako produktua (esportazio guztien %28,1) hiruhileko honetan: Pertsonak (<10) nagusiki garraiatzeko ibilgailuak, diesel motordunak (1.500 cm3- 2.500 cm3). Ondoren (%16,5), Diesel ibilgailuak (2.500 cm3 edo gutxiago) salgaiak garraiatzekoak, pisua 5t edo gutxiago. Arabako inportazioak %15,2 gehitu; Garraio materiala (%19,8), Material elektrikoa (%13,2); Metalak eta bere manufakturak (%28,3).\nBizkaiko esportazioak %25,9 gehitu; Metalak eta beren manufakturak %17,8; Produktu mineral eta energetikoak %55,2; Material elektrikoa (%39,1). Esportazio nagusiak: Beruna 0,014 g./l. baino gutxiagoko gasolinak, 95-97 oktano bitartekoak, biak barne (guztiaren %7,1); Energia eolikoaren ekipo elektrogenoak (%4,4). Inportazioak %27,0 gehitu, batez ere Produktu mineral eta energetikoengatik (%52,6).\nGipuzkoan esportazioak %6,5 gehitu, batez ere Garraio-materialagatik (%28,7). Trenbideetarako eta tranbia autobulkatutakoetarako automotorrak esportazioen %3,5, hiruhileko honetan nagusi; ondoren Trenbideetarako bidaiari bagoiak (%3,3). Inportazioak %18,9 gehitu; batez ere Metalengatik eta beren manufakturengatik (%31,8).


6.maila | Mikel Deuna I.P | 2 orrialdea\nKategoriaren artxiboa: 6.maila\nASTE TXURIA / SEMANA BLANCA DÍA 3\n2017-02-08 Administrador\tUtzi iruzkina\nGaur dena zuri zuri zegoela esnatu gara!! Oso pozik jarri gara. Bi kitanivesen atzetik pistetaraino heltzea lortu dugu. Asko hobetu dugu gure eskiatzeko maila, baina askotan erori garela ere onartu behar dugu. Paisaia izugarri poita zegoen eta eguraldiak errespetatu gaitu. Arratsaldean zinema berezi batean egon gara. Oso ongi pasatzen ari gara, muxu pila eta laister arte!!\n2017-02-07 Administrador\tUtzi iruzkina\nKaixo familiak! Oso ongi gaude Izaban! Gaur ezin izan dugu eskiatu, eguraldiak ez digulako utzi baina oso ongi pasa dugu beste eskola batzuekin patinatzen eta herri kirolak egiten. Musu bat bidaltzen dizuegu eta hainbat argazki eta bideo bat uzten dizuegu.\n3.zikloa, 5.maila, 6.maila\nASTE TXURIA LEHEN HEZKUNTZA 6. MAILA\n2017-02-06 admin 3\tUtzi iruzkina\ndenak primeran gaude eta oso ongi pasatzen ari gara. Muxu asko bidaltzen dizkizuegu. Begiratu zeinen argazki politak atera ditugun.\n← Aurrekoa 1 2 3 … 6 Hurrengoa →


EIT TEKNIKOA AUKERATZEKO IRIZPIDEAK\nAsteartea, 2017eko Urriaren 10a\nZein dira jabe elkargo batek jarraitu beharreko irizpideak, beraien eraikineko ikuskapen teknikoa egiteko profesional egokia aukeratzerako orduan?\nTITULAZIO EGOKIA. Eraikinen ikuskapen teknikoak arkitekto teknikoek (aparejadoreak) zein goi mailakoek egin ditzaketen arren, goi mailakoak dira eraikinaren elementu guztiak bere osotasunean aztertzeko prestakuntza egokia dutenak.\nKontuan izan behar da ikuskapenaren EMAITZA NEGATIBOA bada, hau da egokitze lanak egin behar badira, udalak jabeei ?akatsen zuzenketei buruzko ziurtagiria? eskatuko diela. Horrekin batera, dagokion elkargo profesionalak bisatutako egokitze obren ziurtagiria ere eraman beharko da udaletxera.\nAkatsen zuzenketei buruzko ziurtagiria obrak amaitu ondoren emititzen da. Horretarako proiektua behar bada (lanek egitura edo fatxada babestuei eragiten zietelako) GOI MAILAKO ARKITEKTO batek egina izan beharko du nahitaez, beste teknikoek ezin dute halakorik egin. Hori dela eta, hasieratik ez bada arkitekto bat hartu, fase honetan arkitektoa kontratatu beharko da horrek dakartzan gainkostuekin.\nErabakietan INDEPENDENTZIA. Garrantzitsua da ikuskapen hauek egiten dituena ez izatea eraikuntza enpresa bat. Izan ere, hala balitz, emaitzak hasieratik kutsatuak egon litezke. Eraberritzean eta eraikinen ikuskapen teknikoetan lan egiten dugun bulegoek beti izaten ditugu lan egin ohi dugun eraikuntza enpresa lagunak edo konfiantzazkoak, baina horrek ezin du, EITaren emaitzan eragin inoiz. Tekniko bakoitza bere lanaren erantzule da. Horregatik, Euskal Herriko Arkitektoen Elkargo Ofizialak baditu arkitektoek bete beharreko arau deontologikoak eta bera arduratzen da horiek betetzeaz. Norbaitek salaketaren bat jartzen badu, neurriak hartzen ditu.\nTeknikoek aurrekontu itxia aurkeztu behar dute, eta bertan eskaintza eta beste baldintzak ongi zehaztu: elkargo ofizialeko bisatuaren prezioa, udaletxearen administrazio kudeaketa, etab.\nIkuskapenaren tarifak ezin du emaitzarekin lotua egon. Emaitzaren (positibo edo negatiboa)araberako prezioak dudazko lanak dakartza, horrek teknikoen erabakitzeko irizpideak baldintza baitezake.\nBIRGAITZEA, ZAHARBERRITZEA ETA ONDAREAREN KUDEAKETA INTEGRALEAN ESPEZIALIZATUAK\nDiseinua: Arkami & Shareweb


Argi sentsore, Sensor termikoak, Body sentsore, Fresnel Lentearen, Alarm Sensor - zerrendak\nGiza gorputza sentsorea\nmikrouhin sentsorea modulua\nPyroelectric infragorria sentsore-\nThermopile infragorria sentsore-\nThermal / fotosentikorra sentsorea\nNTC tenperatura sentsore\nArgiarekiko erresistentzia / LDR\nIngurumen detektatzeko sentsore-\nReminder alarma sentsore-\nAuto-defentsa alarma sentsore-\nanti-lo alarma sentsore-\nPMMA Fresnel Eguzki lens\nGOE Fresnel leiarra\nAngelu zabaleko Fresnel Lentearen\nEtapa / trafikoa / LED lens\nBerrikuntza garapen iturri da, kalitatea enpresa-oinarria da\nGood kalitatea, arrazoizko prezioak, kortesa zerbitzua, Bezeroaren gogobetetasuna\n3mm LDR sentsorearen\nEtapa Fresnel leiarra\nShenzhen zerrendak Sensor Co, SL\nWorld gure sorkuntza, New inteligentzia betters bizitza daki.\nSuperior Kalitatea fundazioak eraikitzen, eraginkorra Zerbitzua bezeroaren kreditu irabazi\nZintzotasuna, Superior Kalitatea, Berrikuntza eta Irabazi-irabazi estrategia\nGiza aktibo, Bezeroaren zuzendutakoa, Bezeroaren lehen, Satisfaction gure estandarra da.\nShenzhen zerrendak Sensor Co, SL, 2004an aurkitu, garatzen, fabrikatzen eta giza detektatzeko osagaiak, infragorria / mikrouhin modulu eta beste sentikorra osagaien esportazio eskainitako 10 urte baino gehiago. Defendatu normalizatua kudeaketa, kalitate-kontrol zorrotza, R profesionalak + G taldeak, eragile fede ona, dedikatu profesionaltasuna eta zerbitzu profesionala eskaintza osoa printzipioa, gure enpresak bezeroen artean ospe ona irabazi. Era berean gero eta bezero gehiago etortzen laguntzeko eta tmst digu. Horrek zerrendak jarraitzen hazteko eta garatzeko.\nBI kapitulua. PRODUKTUA\ngaratzeko eta energia aurreztea eta produktu adimentsuak fabrikatzeko eskainitako ari gara. esploratzen eta Fresnel lens, thermistors, photoresistor garapen bideak aurkitzeko alde egiten dugu. sentsore argia, sentsore infragorria, mikrouhinak sentsore, tenperatura sentsore eta beste eremuan produktuak. Horri esker, gure inguruko punta-puntako maila iristeko digu. Produktuak zabalduta dago argiztapen industria, segurtasun publikoa industria, publizitate media, trafiko segurtasunaren eta abar erabiltzen dira. Aldi berean, eskaintzen ez dugu OEM bezero desberdinak beharren arabera. Produktuak mundu osoan saltzen dira, eta onarpen zabala eta laudorio gure bezeroen gozatuz.\nHIRUGARREN KAPITULUA. printzipioa\nZerrendak "Berrikuntza garapen iturri da, kalitatea enpresa-oinarria da" eta eusten "kalitate ona. Prezio, courteous zerbitzua. Bezeroaren asebetetzea" purpose.We aldeko Espero den barne eta kanpoko bezeroekin lankidetzan aritzeko eta garapena bilatzen. Gure Vision: World gure sorkuntza, berria inteligentzia betters bizitza daki. Gure balioa: Superior kalitatea fundazioa eraikitzen, zerbitzu bikaina bezeroaren kreditu irabazi du. Gure Fedea: Zintzotasuna, Superior Kalitatea, Berrikuntza eta Irabazi-irabazi estrategia. Gure kontzeptuak: People zuzendutakoa, bezero-adiskidetasuna, bezeroak lehen eta asebetetze ou dira 「estandarrak.\nData: apirilaren 13an, apirilaren 16ra, 2018 Tokia: Hong Kong Convention eta Exhibition Centre Booth: 5C-A38\nHelbidea: 1004 Room, West-CBD, No.139 Binhe Rd, Futian auzoa, Shenzhen, Txina


Joxemari Iturralde 2017-02-17 13:01\nDatuak, esan bezala, ikaragarriak dira. Espainian urtea hasi zenetik hamar emakume erail ditu indarkeria matxistak, hau da, lau egunez bat. Azkena, atzo bertan izan zen Ciudad Realeko herri batean. Gizon batek emaztea eta 18 urteko alaba hil zituen labankadaz. Bataz beste, eta azken urteetan Espainian hirurogei emakume hiltzen dituzte urtero. Urtea hasi zenetik eta gaur arte, hau da, otsailaren erdira arte hamar emakume hil ditu indarkeria matxistak, eta iaz ere zifra igualtsua izan zen, beste hamar emakume erailda. Ikusten denez, zifrak oso gutxi aldatzen dira zoritxarrez. Horrelako hilketen kontaketa duela hamar urte hasi ziren egiten, 2007. urtean eta urte hartan hirurogeita hamaika emakume hil zituzten. Iaz, esan bezala, berrogeita lau: beraz esan daiteke, bataz beste, urtero hirurogei emakume inguru hiltzen dituztela.\nGauzak ez daude oraingoz batere xamur: Euskadin bertan lau milatik gora emakumek behar dute nolabaiteko babes motaren bat halako hilketak ekiditeko. Eta ez da batere kontsolagarria, egia esateko, baina munduan barrena gauzak oraindik ere askoz okerrago daude. Adibide pare bat besterik ez dut orain hona ekarriko: Kolonbian egunero-egunero bi emakume hiltzen dituzte eta Errusian berrogei minutuero hiltzen du bikotekideak emakumea. Eta munduan, orokorrean hartuta, hilketa bat gertatzen da hamar minutuero, hau da, sei emakume hilda orduero, hau da, ehun eta berrogeita lau emakume egunero, hau da, berrogeita hamahiru mila emakume urtero. Zifra hauek benetan espantagarriak dira. Gizon batek pentsatzen du eskubidea daukala emakume horrekin nahi duena egiteko eta, besterik gabe, hil egiten du. Eta horrela gertatzen da berrogeita hamahiru mila emakumerekin urtero munduan zehar. Ederki gaude.\nNik ez dakit zerbait lortuko duten Madrileko Puerta del Sol horretan protesta egiten jarri diren zortzi emakume horiek, baina txalotzekoa da beren portaera dudarik gabe. Ikusi egin behar orain alderdi politikoetan sartuta dauden politikariek, hau da, gure dirutik bizi diren agintari horiek zerbait egiten duten arazo larri honen aurrean, ikusi egin behar zer-nolako erantzuna ematen dieten emakume ausart hauei.


ERRENTERIARA IRITSI BERRIEN HARRERA PROTOKOLOA | Aztiker\nERRENTERIARA IRITSI BERRIEN HARRERA PROTOKOLOA\nEtorri berrien Harrera protokoloaren diseinu hau Errenteriako herritar eta elkarteekin partaidetza prozesu bidez sortu eta garatu den protokoloa da.\nHarrera egingo duten eragile guztientzat abiapuntu bera jartzeko asmoarekin sortua da dokumentu hau, eztabaida eta hausnarketaren bitartez, guztion artean sortutako protokolo ireki eta dinamikoa izatera iritsi nahi duelarik.\nErrenteriako Udalak, Kultur Aniztasuna, garapenerako lankidetza eta giza eskubideen arloa sortu zuen 2015 urte hasieran. Ordutik, ibilbide jarraia izan dut eta gaiaren inguruko lanketa berezituak bultzatu dira bertatik. Baliabide hauen sortzeak Harrera protokolo honen sortzea eta garatzea ahalbidetu du.\nHarrera protokoloaren sortze prozesuaren dinamizazioa 2015eko ekaina 2016ko otsaila bitartean garatu da.\nHarrera Protokoloa Errenteria 2016\nHERRITARRON ZUMAIA, ZUMAIA ANITZA


Bosgarren hilabetez langabeziak behera egin du - Sakana - Guaixe.eus\nBosgarren hilabetez langabeziak behera egin du\nGuaixe 2015-06-26 09:53\nMaiatza akaberan aurreko hilean baino 49 sakandar gutxiago zeuden Nafarroako Enplegu Zerbitzuan izena emanda, 1.413 guztira.\nJoan den urteko maiatzarekin alderatuta 267 langabe gutxiago zeuden Sakanan aurtengo maiatzean. Eta urte hasieran baino 226 gutxiago. Nafarroako populazioaren %3,19 izanik langabeen %3,16 dira sakandarrak. Haien artean gehienak emakumezkoak dira, 810 (%57,32 eta aurreko hilean baino gutxiago). Gizonezko langabeak, berriz, 603 ziren (%42,68 eta 31 gutxiago). Duela urte bat bi generoen langabezia tasaren arteko aldea 9 puntukoa zen, aurten 15ekoa da.\nAdinari dagokionez, langabetu gehienak 45 urte edo gehiago dituzte: 664 (%46,99 eta 14 gutxiago). 25 eta 44 urte artekoen adin tarteko langabeak 596 ziren maiatza akaberan (%42,18 eta 48 gutxiago). 25 urte baino gutxiagokoen artean langabeziak gora egin du, 153 dira (%10,83 eta 13 gehiago).\nLangabetu sakandar gehienak zerbitzuen sektorean lan egin nahiko luke: 861 (%60,93 eta 16 gutxiago). Industrian aritzeko eskaerak 328 ziren (%23,21 eta 22 gutxiago). Eraikuntzan lan egiteko prest zeudenak 89 ziren (%6,3 eta 9 gutxiago). Lehen sektorerako lan eskatzaileak 38 ziren (%2,69 eta 2 gutxiago). Azkenik, aurretik lanik egin ez dutenen kopurua 97koa zen (%6,86, aurreko hileko kopuru bera).\nSakandarrek maiatzean 606 kontratu sinatu zituzten, aurreko hilean baino 18 gehiago. Gizonezkoen sinadura dute 323 kontratuk (%53,3 eta 21 gehiago). Emakumezkoek, berriz, 283 kontratu sinatu zituzten (%46,7 eta 3 gutxiago). Kontratu motari dagokionez, aldi baterakoak dira gehien sinatutakoak, 566 (%93,4 eta 12 gehiago). Maiatzean 27 kontratu bihurtu ziren mugagabe (%4,46 eta 8 gehiago). Hasieratik mugagabeko kontratuak maiatzean sinatu zuten sakandarrak 13 izan ziren (%2,15 eta 2 gutxiago).\nMaiatzean egindako kontratazioen erdia, 303, zerbitzuen sektorean egin zen (%50 eta 23 gutxiago). Industrian 279 kontratu sinatu ziren (%46,04 eta 31 gehiago). Eraikuntzan aritzeko kontartua sinatu zuten 20 sakandarrek maiatzean (%3,3 eta 6 gehiago). Azkenik, lehen sektorean jarduteko 4 kontratu itxi ziren (%0,66 eta 4 gehiago). Nafarroan maiatzean sinatu ziren 26.301 kontratuetatik %2,3 sakandarrenak ziren.\nHerria Langabetuak Aldea\nArakil 35 -4\nIrurtzun 165 -1\nIrañeta 7 -1\nUharte Arakil 54 7\nArruazu 4 1\nLakuntza 67 4\nArbizu 63 6\nErgoiena 8 -4\nEtxarri Aranatz 134 -7\nBakaiku 15 1\nIturmendi 20 -3\nUrdiain 27 -2\nAltsasu 689 -34\nOlatzagutia 105 -8\nZiordia 20 -4\nSakana 1.413 -49


Articles archivés dans 2013-09\n16/09/2013 18:29 0 commentaires\nHEZKUNTZA HIRUELEDUNA: TRANPA AGERIAN BALEAR IRLETAN\nMarko hirueleduna ezarri nahi du Balear irleetako PPko gobernuak. Orain arte katalana bazen hizkuntza nagusia eskoletan, orain ingelesa, gaztelania eta katalanaren artean banatu nahi dute eskola-denbora ume eta gazteek "ingelesa ikas dezaten". Betiko argudioak eta betiko tranpak hizkuntza txikiak eskuratzen dituzten esparru urrietatik mugiarazteko.\nHemen ere musika hori ezaguna zaigu. UPN-PP-PSOE gobernuetan egon direnean horretan saiatu dira, euskarak dituen eskola orduak...\n05/09/2013 15:37 0 commentaires\nUda honetan Euskal Herriko zine aretoetan Elysium izeneko zientzia-fikziozko filma dago ikusgai. Zuzendaria Neill Blomkamp da, District 9 lan nabarmenaren egilea. Azken honetan desberdina denarekiko bazterketa eta beldurra era orijinalean lantzen zuen, estralurtarren bidez apartheid-areriko erreferentzia argia eginez. Oraingo honetan gizartearen banaketa soziala dakargu gai nagusitzat. Hona hemen Elysium filmaren trailerra:\nIrudi ikusgarriak baditu ere, ez da, nire uste apalean,...


[Getxo] Zer egingo zenuke Getxo euskaldunagoa egiteko? |\nAbenduaren 3an, Euskararen egunean, POST-IT art egingo dugu Erromon eta Algortan. Herrikideen iritziak jaso nahi ditugu eta horretarako galdera bat egin nahi dizuegu: zer egingo zenuke Getxo euskaldunago izateko?\nGoizeko 11etatik aurrera Erro moko Gobelondo kalean egongo gara eta arratsaldeko 17:00etatik aurrera Algortako San Nikolas plazan. Musika, mokadutxoa eta euskaraz gozatzeko egun ederra izango dugu aurretik.\nHorregatik, herrikide guztion parte hartzea eskatu nahi dizuegu, zuen iritziak ezinbestekoak direlako guretzat. Jasotako mezu guztiak gorde, irakurri eta horiek guztiak errealitate bihurtzeko konpromisoa hartuko dugu. Bizarra Lepoanek zuen iritzi eta mezuekin datozen urteetarako egitasmo berriak abian jarriko ditu.\nBeraz, etorri euskararen egunaz gozatzera, Getxo euskalduntzera!\nZurekin Getxo Euskaldunago!\n← [Aiaraldea] Aiaraldea euskaldun! Konpromisoa eta maitasuna\n[Soraluze] Pil-Pilean euskara elkarteak 20 urte →


Sutea, baserria, basoak eta artzaintza - Ahotsak.eus\nSutea, baserria, basoak eta artzaintza\nSutea, baserria, basoak eta artzaintza Urrizti baserriri buruzko azalpenak: hiru aldiz erretako baserria da. 1928an izugarrizko sutea piztu zen, basoz baso, Leitza aldetik Urrizti inguruko basoetaraino. Gaztainondo ugari zegoen Urrizti inguruan. Orduko hartan baserria sutetik salbatzea lortu zuten. Sute hura eta gero, Maria Kristinaren aita soroak egiten hasi zen. Aitona eta aita artzainak ziren: 300 arditik gora zituzten. Adarramendi eta Usalartza aldean ibiltzen ziren ardiekin. Gerora, Maria Kristinaren ume garaian, 60 ardi inguru zituzten: eskolatik irtendakoan ardi bila joan eta ardiak jetzi behar izaten zituen.\nHizlaria(k): Zinkunegi Irazusta, Maria Kristina\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AND-098-006 kodeko bideoa nahi duzula aipatzea: ahotsak@ahotsak.eus\nUrrizti baserriri buruzko azalpenak: hiru aldiz erretako baserria da. 1928an izugarrizko sutea piztu zen, basoz baso, Leitza aldetik Urrizti inguruko basoetaraino. Gaztainondo ugari zegoen Urrizti inguruan. Orduko hartan baserria sutetik salbatzea lortu zuten. Sute hura eta gero, Maria Kristinaren aita soroak egiten hasi zen. Aitona eta aita artzainak ziren: 300 arditik gora zituzten. Adarramendi eta Usalartza aldean ibiltzen ziren ardiekin. Gerora, Maria Kristinaren ume garaian, 60 ardi inguru zituzten: eskolatik irtendakoan ardi bila joan eta ardiak jetzi behar izaten zituen.\nData: 2011(e)ko otsailaren 03a\nGaia(k): Baserria » Baserriko lanak » Artzaintza , Baserria » Baserriko bizimodua » Baserriaren historia eta kokalekua , Ohiturak eta bizimodua » Kontakizunak eta sinesmenak » Gertaera izugarriak eta ezbeharrak\nNeguan Mutrikun artzain\nAmeriketako ardiak eta hango gaixotasunak\nBaserriak gutxituz; karea\nSakristauaren lanak Bedoña auzoan\nBildots tratua I\nMaiorazgoa eta honen inguruko legeak


Arbonako herriko bozak: Beñat Arla abertzalea hautagai | Euskal Herria | KAZETA\nArbonako herriko bozak: Beñat Arla abertzalea hautagai\nHeldu den uztailaren 18an errepikatuko diren Arbonako herriko bozen hautagaitza ofizialki aurkeztu du Beñat Arla abertzaleak.\nBeñat Arla hautagaia kinea eta osteopata da ofizioz. © Patxi BELTZAIZ\nArbonako herritarrak auzapeza hautatzeko deituak dira heldu den uztailaren 18an. Frantziar Estatu Kontseiluak Marie-Jose Mialocq auzapezak eta bere zerrenda kideek iazko bozak berriz egitearen kontra ezarritako helegitea gibelera bota zuen joan den astean, beraz herritarrek oraingo auzapeza den Marie-Jose Mialocquek betetzen duen kargua berriz hautatzeko bozkatu beharko dute. Jarlekua hartzeko bere hautagaitza aurkeztu berri du Beñat Arlak 'Hats berri bat Arbonari' zerrendako buruak.\nNahiz eta herriko bozentzat kanpaina uztailaren 5ean hasten den, oposizioko kideak prentsa bildu nahi izan du puntu bat egiteko ekainaren 5ean. 2020ko martxoan herriko bozen lehen itzuliaz geroztik abiatutako prozedura juridikoaz hitz egin du, hain zuzen. «Hats berri bat Arbonari zerrendaren aldeko bozak bertan behera utzi izanak bozen zintzotasunaren printzipioa hautsi du», erran du Dorothee Mandile oposizioko zerrendako abokatuak.\nDokumentu ofizialetan zerrendako kide baten naziotasunari zehaztapenari dagokionez, Beñat Arlak hasieratik aitortu du bere hutsa. «Baina, harritua naiz pertsona bakar baten kontra erabilitako indarkeriarengatik. Gehiengoan den taldeak «atzerritarra dela erran du, jakinik, Zigor euskalduna dela, Arbonan bizi dela eta badira hogeita hamar urte baino gehiago tokiko hainbat elkartetan parte hartzen duela», deitoratu du. «Iragandako bidea 'bihurgunetsua' izan bada ere, badugu zer egin. Gardentasun osoko gobernantza bat nahi dugu», nabarmendu du.\nMarie-Jose Mialocq gaur egungo auzapezak ez du erredakzioaren eskaerei erantzun. Jakinik hamabost hilabete pasa direla herriko bozen lehen itzulitik, ikusi beharko da Frantziar Estatu Kontseiluaren erabakiak bozak aldatuko ote dituen, edo ez. Erantzuna, laster.


Dantza postmodernoa — dantzan.eus\nHemen zaude: Hasiera › Komunitatea › Aritz Ibañez Lusarreta › Dantza postmodernoa\nLarunbatean hitzaldia eman zuen Oier Araolazak Iruñean, Nafarroako EDBk antolatuta (saiatuko naiz aste honetan, egon ez zirenendako nolabaiteko kronika egiten).\nGipuzkoako dantzen inguruan solastu zen: dantza maisuak, dantzen garapena, Eibarko Arrateko Amaren dantzak,... baina baita kontu orokorragoen gainean ere.\nNiri arreta deitu zidan dantza eta postmodernismoaren gaineko erreflexioak. Oierrek azaldu bezala, azken hamarkadetan euskal dantza tradizionalaren barnean hainbat mugimendu eman dira: dantza talde puristak, modernoak, autoktonoak,... Urteak eman ditugu hausnartzen eta pentsatzen zein ote den biderik egokiena, zein bide jorratzea mereziko lukeen, askotan mugimendu bat besteen gainetik goresten saiatuz.\nPostmodernismoak ordea hori ekartzen omen du, mugimendu ezberdinen (askotan antagonikoen) elkarbizitzea. Eta agian hori izanen da etorkizuna. Egun, dantza taldeek eredu ezberdinei jarraitzen diete, baina denak (mugimenduak, ez dantza taldeak) daude EDBren egituran sartuta. Horrek saltsa-maltsa handi xamarra sortzen duelakoan nago. Argi da denok ditugula behar komunak, baina bide edo mugimendu bakoitzak behar espezifikoak ere izanen ditu, gainontzekoei eragiten ez dietenak.\nSailkapen moduko bat egitea ez litzateke ona? Dantzaren ikuspegi komuna duten dantza taldeak azpi-sailetan bat egitea? edo aparte? Horretarako dantza taldeek haien helburua eta funtzioa garbi izan beharko lukete, noski, eta hori beste kontu bat da.\n"Postmodernismoak hori ekartzen du" baino, esan nahi nuen korronte, jarrera eta bide desberdinak, denak batera elkar-bizitzea garai postmoderno hauen ezaugarri arrunta dela.\nSailkapenak? Ez dakit funtzionatuko lukeen. Izan ere, horrelako gauza nahasi bat etikatzen saiatzea oso lan konplikatua gerta daiteke. Batetik, talde gehienek nortasun anitza (edo eskizofrenikoa?) dugulako, eta paper gainean (edo hitzaldi batean) oso politak geratzen diren eredu teorikoak gero praktikan gauzatzea oso zaila delako. Eta bestetik, sailkapen moduko bat egitea lortuta ere, dantza talde gehienon zikloak oso motzak direnez, eta hurrengo zikloak ez daukanez zergatik aurrekoaren bide bera jarraitu, ba inor ez litzatekeelako inoiz egokitutako etiketarekin konforme izango.\nSailkapen hori eginda zeok. Bere burukin zer egin garbi daukenek arituk oraine lanen. Eta zer egin ez dakitenek EDBk zerbait esango zain jarraitze ditek.\nKontua da, nire uste apalean, EDBk ez duela lortu (edo momentu honetan ez dela lortzen ari) dantza taldeon hainbat beharrei erantzutea. Bakoitza bere kabuz noraezean dabilen sentsazioa dut (beno, batzuek argi dute nondik jo). Hori konpontzeko zer egin?\n*Post scriptum: Esan nahi dudana zera da; Argi dago talde batzuei behintzat EDBek ez diela deus aportatzen. Bakoitza bere kabuz ari da lanean, kasu batzutan oso ongi ari, ere. Galdera da, talde horien elkarlana (indar batuketa bakoitza bere kabuz aritzea baino hobe delakoan) nola bultza daitekeen, merezi badu.\nHemendik zenbait gai ezberdin atera daitezke eta ez luzatzeko ez naiz arituko guziei buruz. Aipatutako lehebiziko ideiarekin hasiko naiz oraingo hontan. Posmodernismoa eta eredu ezberdinen elkarbizitza. Ez dut uste kasualitatea denik ideia hau bai larunbateko hitzaldian eta baita aurreko astean Ortzadarrek antolatutako folklorearen inguruko jardunaldietan (Kantua: tradizioa eta herri adierazpena) agertzea. Herri kulturari buruzko hitzaldian Josu Amezagak aipatu zuen ez zegoela kultura bakar bat baizik eta kulturen nahaste batean bizi garela (edo horrelako zerbait). Estilo ezberdinen, eredu ezberdinen elkarbizitzan bizi gara beraz, ez dago eredu bakarra. Beste kontu bat litzateke eredu horiek bata bestearen ondoan baina nahastu gabe dauden ala nahasten diren talde baten barruan. Nik uste dut batzuk nahastezinak diruditela baina hala ere talde askotan ez dakit dagoena eredu aniztasuna den ala nora joan erabaki ezin eta denetatik probatu nahia. Heldu gara Aritzek aipatutako sailkaketara. Nire ustez arazoa zeuk aipatu bezala horretarako taldeek non dauden argi izan beharko lukete.\nLarunbatean Iruñean izandako hitzaldiak ez dakit bere helburuen artean zuen, baina lortu behintzat lortu zuen hara bertaratutakook gure taldeen funtzioaz gogoeta egitea. Eredu ezberdinak daudela argi dago, baina talde gutxi dira eredu horiek, jarrera horiek, sendo jarraitzen dituztenak. Talde gehienak, iruñerrian behintzat, noraezean gabiltza. Beraz badirudi lehendabizi indibidualki taldeetan egin beharreko lana badagoela. Honen aurrean niri zalantza bat sortzen zait, ea posible den halako zerbait egitea. Honi buruz pensatzerakoan taldeen egitura itxiarekin egiten dut topo. Nik ikusi izan dudana (eta ez dakit egia izanen denentz) talde berdinean helburu ezberdinak dituen jendea biltzen dela da, eta aldi berean talde ezberdinetan helburu berdinak dituen jendea ere badagoela. Dantza taldeon egitura zurrunak eragindakoa dela uste dut, gehiengoak ez baitu talde bat aukeratzen talde horrek duen dantzaren edo kulturaren ikusmoldearengatik baizik eta edozein arrazoirengatik hara iristen delako, askotan ttiki-ttikia delarik eta urteak pasa ahala lagunak egin eta oso zaila delako taldez aldatzea. Gainera suerta daiteke jendea hain nahastuta egonda taldez aldatuta ere ez lortzea bilatzen duzun hori.\nHala ere, eta arazoak arazo, uste dut dantzaren egoerari bultzada bat emateko prest dauden personen ala erakundeen arteko elkarlana oso garrantzitsua dela. Aritzek proposatutakoa ideia ona iruditzen zait, hau da, dantzaren ikuspegi komuna duten taldeen arteko elkarlana beharrezkoa ikusten dut. Agian elkarlan eta elkarrizketa horretatik gauza interesgarriak sor daitezke eta gainera indarrak batzea beti da onuragarria. EDBren barruan gertatuko balitz elkarlan giro hori interesgarria litzateke, askotan ez baitigu eskaintzen behar dugun guztia. Baina ez dut uste hau EDBtik sortu beharreko zerbait denik baizik eta taldeek eskatu eta antolatu beharreko gauza dela, beti ere EDBren barruan. Iruñerrian azkenaldian egindako hitzaldiek gauzak egiteko eta ezagutzeko gogoa piztu dituzte zenbaitengan eta bultzada hori probestu beharko genuke.\nGehiegi luzatzen ari naiz eta agian korapilatzen ere bai. Jarraituko dut beste batean, Aritzen "harrikada" honek aukera emanen baitigu luze mintzatzeko.\nIrune, beraz hitzaldian izan zinen! Agurtzera etorri behar zinen!\nDantza taldeen funtzionamenduaren inguruan esaten dituzun horien antzeko ideia batzuk atera ziren orain urte batzuk dantzan posta zerrendan bertan, eta libelo tankeran laburbildu nituen dantza taldeak zertarako? izenburuarekin.\nNik benetan uste dut taldeak eta erakundeak gure dantzarako egitasmoak bideratzeko euskarriak izan behar direla. Helburuak betetzeko balio duten heinean erabili, eta ez digutela balio ikusten dugunean euskarri berriak bilatu. Alegia, gure dantza taldeak 50 urte izan arren, buruan ditugun egitasmoak gauzatzeko mesede baino karga bada, hobe da beste egitura bat bilatzea. Eta taldeen elkarteekin gauza bera. Gainera, dantza sustatzeko oinarrizko helburua alde batera utzita egitura horien iraunbizitzearekin tematuta dauden lankideekin borrokan aritzea oso nekagarria da, eta askoz interesgarriagoa da gure onda berean dauden bestelako dinamizatzaileekin elkartu, eta proiektuak sintonia onean bultzatzea.\n"Estilo ezberdinen, eredu ezberdinen elkarbizitzan bizi gara beraz, ez dago eredu bakarra. Beste kontu bat litzateke eredu horiek bata bestearen ondoan baina nahastu gabe dauden ala nahasten diren talde baten barruan. Nik uste dut batzuk nahastezinak diruditela baina hala ere talde askotan ez dakit dagoena eredu aniztasuna den ala nora joan erabaki ezin eta denetatik probatu nahia"\nErabat ados naiz. Eta nik proposatutakoaren zailtasunaz ohartzeko balio izan dit, Oierrek aipatutakoarekin batera. Taldeek ez dugu argi zer egin nahi dugun. Askotan dauden eredu ezberdinak ezberdintzen ere ez dakigu (dena da dantza), eta ezberdintzen jakinda ere zaila da teoria praktikara eramaten.\nHitzaldian Oierrek gauza interesgarri asko esan zituen, horien artean, bolondres izaera eta ezjakintasunarena . Eta hori gakoa. Dantzaren munduan muxu-truk ari garen aitzakiaz ez dugu gure ondarea ezagutzeko ahaleginik egiten eta ezagututa ere askotan ez diogu balorea ematen (Etxekoparrek Barkoxen "Baztandarrak"en inguruan esandakoa horren adibide).\nEta guztia lotuta dago. Gai hauekiko interes pixka bat izanda, berehala hasten zara pentsatzen egiten ari zarenak interesik edo zentzurik ote duen. Irunek ederki asko antzeman duenez, Oierren bigarren hitzaldiak bazuen ezkutuko intentzio hori, dantza taldeen funtzioaz hausnar-araztekoa. Pena da jende nahikotxo bildu bai, baina guztiak 4 taldetako dantzariak zirela ohartzea. En pin!\nPoztu naute zuen erantzunek!\nHurrengo batean agurtuko zaitut Oier.\nDantza taldeak zertarako? irakurrita nuen eta zenbait gogoeta egin ere egin izan ditut. Baina ez dut ezer garbirik atera hemen jartzeko modukoa.\nDantzarion bolondres izaerak nire ustez ez du zergatik oztopo bat izan behar, (nahiz eta badirudien hala dela). Askotan entzun izan ditut horrelako argudioak nire taldean. Baina nik ez dut uste bolondres moduan gauza interesgarririk egiteko aukerarik ez dagoenik. Aitzakiak hori baino ez dira, aitzaki; zerbait gaizki egiten dugula ohartu eta gure burua zuritzeko modu bat baino ez. Beste arlo batzuetan ere bolondres moduan ibiltzen da jendea eta ez dute halako aitzakiarik ematen. Musikaren alorrean badugu adibide garrantzitsu bat. Maila ez profesionalean jende asko dabil eta musikarekiko duten maitasun horrek ahalegin handiak egitera eramaten ditu. Dantzarion artean ere normalena ahal duguna egitea litzateke. Bakoitzak ahal duen neurrian eta zentzuz lan egingo balu gauzak hobe egingo genituzke. Nik uste dut interes falta handia dagoela, talde askotan baitaude interes gehiegirik ez duten dantzariak.\nAzkenik Aritzek aipatutakoa, larunbatean Iruñean talde ederra bildu bai baina asko faltan somatu genituen. Ez dakit horrek konponbiderik duen, betiko kontua da. Zuri bururatzen al zaizu hori sahiesteko moduren bat?\nAzkenean sorgin-gurpila da. Ezagutzak jakin-mina pizten du eta jakin-minak gehiago ezagutzera bultzatzen zaitu. Ezjakintasuna, interes falta eta benetako konpromezurik ez dagoela iruditzen zait.\nHorrez gain beste arrazoi batzuk badauden susmoa dut. Baina susmoa besterik ez denez hobe ez idaztea.


Umeekin hegazti etxeak egitea neguan janari leku gisa\nTokiko hegaztientzako zure ostatuak eraikitzeko aholkuak\nBegiratu hegaztien seme-alabekin\nEtxeak eraikitako etxeak lorategian bitxiak ez ezik, bertan janaria aurkitzen duten hegaztientzako bilketa puntu ere badira. Baina naturak inoiz behar al du hegaztiak?\nEtxeko eraikitako txabolak, zuhaitz wintry gisa\nEszeptikoek arriskutsutzat jotzen dute, gainera, uste baitute hegaztientzako elikadurarako laguntza horiek negu hotzekin animalia zahar eta ahulen aukeraketa naturalaren aurka egingo zutela. Gainera, elikadura horiek hazteko hegaztien kopurua handituko lukete udaberrian, ahulek bizirik irauten duten heinean, eta, beraz, hegazti migratzaileek ez dute gehiago habiatzeko gunerik aurkitzen.\nEgin zure hegazti elikadura - © Oskar / Adobe Stock\nEgindako hegaztien txokoa, hortaz, arantza da kritikariaren begirada. Baina ba al daude ba?\nEtxebizitza birmoldatuek eskubidea dute existitzeko!\nHegaztien etxea eraiki eta lorategian jartzen duenak ez du oztopatzen naturarekin. Azken finean, hegaztien habitata gehiago suntsitzen ari da.\nBide batez, udan etxola azkar edabe bihurtu eta geldi daiteke. Norberak eginiko hegaztien etxea ere egur egokia izan behar da (adibidez, zuhaixka) eta noski itsatsi eta iltzatu behar dira, hegaztiek minik egin ez dezaten.\nEta bizilagunaren katua errespetatu! Jakina, horrek ez du gai izan behar animaliak harrapatzeko.\nHabia kaxak eta hegaztiak eraikitzen dituen edonork nahiago du egurra linazko olioarekin tratatu produktu kimikoen ordez. Horrek moldearen infestazioa ere aurre egiten du, baina ez du animalien osasuna arriskuan jartzen. Etxea koloretsua izan dadin, arazorik ez da, baina arreta jarri koloreari segurtasunari dagokionez.\nInterneten, iradokizun bikainak daude hegaztien etxea nola egin. Batek luma lagunek zaldun gaztelua eraikitzen dute, besteak gaztelua, eta beste batzuk, berriz, klasikoa eta erraza da.\nHegaztiei ez zaie axola, gauza nagusia elurretan janari nahikoa aurkitzen dute. Arestian esan bezala, hegaztia zuhaixka egurrez egin daiteke. Pagadi eta izezko egurra ere egokia da. Autokonpostatutako hegaztien etxetik ihes egin behar duzu kontratxapetan eta arbelean.\nAutoeraikitako hegaztien elikadura neguan asko erabiltzen da eta familia askoren bigarren telebista da. Hemen haurrek asko ikas dezakete hegazti espezie bakoitzari buruz: nor geratzen da etxean, zer da hegazti migratzailea? Zertan bereizten da zozo arra emearekin; eta nola ezagutzen duzu titia handia - eta ba al dago beste tit espezierik?\nNori gustatzen zaio zer jatea eta garrantzitsuena, nor datorren orduan? Ba al dago beste batzuk kanporatzen dituzten hegaztirik? Autoeraikitako hegaztien elikadura elikatzeko leku bihurtzeaz gain, familiaren dibertsioan, entretenimenduan eta ikaskuntzan asko laguntzen du. Azken batean, animaliak eta natura errespetuz tratatzeko bidea irekitzen du. Eta haurrek ezin dute hori nahikoa goiz ikasi gaur!\nKoloreztatzeko orrialdea haurrentzako harea gaztelua eraikitzeko